Pregios e pecos de Brundeddu

Brundeddu est pagu fùrriu1 'e Ciacu2
che impastados in tot'una rena:
est tzirimoniosu in banc'anzena,
faghet de cabutàula e de macu.

Si b'at de trabagliare est sempr'istracu,
si b'at de mandigare est sempr'in vena.
Sempr'est che Cristos in s'ultima chena
po cunsagrare a Cerere e a Bacu.

Faghet brullitas ca jà est tzacadu3,
e ischit diveltire e cumpiàghere,
sempr'estidu che cojuadu nou.

Su fagher nudd'est s'impiegu sou
e chena fagher nudda at ite fàghere
ca mai, mancu in sonnu, at sueradu.

Su tréighi ‘e Trìulas 1973

1Pagu fùrriu: poco diverso;
2Ciacu: il goloso di Dante presente nel VI canto dell’Inferno;
3Tzacadu: mezzo matto.